als_Latn dik_Latn sag_Latn
Komunikimi me mesazhe sms është sot, në Shqipëri, komunikim universal, më komodi, më i shpejti dhe më i përshtatshmi. Ndaj të bëjmë çdo gjë që të ketë tarifa të përshtatshme.
Mosha dixhitale është bërë dimensioni më i ri dhe ndofta ndër më madhorët në këtë proces zgjedhor, në këtë fushatë elektorale.
Kryeministri Berisha i kërkoi sot, në mbeldhjen e qeverisë, Autoritetit të Komunikimeve Elektronike dhe Postare (AKEP) të përfshijë në agjendën e tij përcaktimin e rregullave të tarifimit të sms-ve. Duke i konsideruar sms-të si mënyrën më të përhahur e komode të komunikimit në Shqipëri, Kryeministri tha se AKEP-i, që është në dialog të vazhdueshëm me kompanitë celulare, duhet të trajtojë me seriozitet rregullimin e problemit të sms-ve, të cilat janë të kushtueshme.
“Faktikisht, kostoja totale e tyre është shumë e kushtueshme, ndaj duhet të bëjmë gjithçka për rregullimin e tyre, të përfshihet sa më shpejt në agjendën e AKEP-it, për të përcaktuar njëlloj si për impulset, rregullat e tarifimit të sms-ve,” u shpreh Kryeministri.
Lidhr më këtë çështje, më gjerësisht, Kryeministri Berisha tha:
“Unë e kam shprehur dhe e vlerësoj shumë dialogun që ka filluar midis autoriteteve zyrtare dhe kompanive celulare, të cilat kam vlerësimin më të madh për investimet e mëdha dhe kontributin e tyre thelbësor në zhvillimin e këtij vendi. Në rast se Shqipëria u ngjit me shpejëtsi marramendëse në moshën dixhtale, nga 4.8 përqind në fillim të vitit 2006, në rreth 50 përqind aktualisht, këtu lider dhe rol kryesor kanë pasur kompanitë celulare, të cilat duhet të dinë se do të kenë mbështetjen e palëkundur të qeverisë. Por duke thënë këtë, theksoj se janë disa sektorë, jo vetëm në Shqipëri, por kudo në botë dhe në vendet me traditë 200 vjeçare e më shumë të iniciativës së lirë në sistemin kapitalist, pra, të ekonomisë së lirë të tregut, në të cilat ekzistojnë Ente Rregullatore që përcaktojnë disa rregulla e diapazone, në mënyrë që të shmanget karteli dhe efekti çnjerëzot i tij, të shmanget monopoli dhe pasojat e rënda të tij. Në këtë kontekst, AKEP-i duhet të trajtojë me seriozitet rregullimin e problemit të sms-ve, tarifave, pasi sms-të janë bërë sot mënyra më absolute e komunikimit. Komunikimi me mesazhe sms është sot, në Shqipëri, komunikim universal, më komodi, më i shpejti dhe më i përshtatshmi. Ndaj të bëjmë çdo gjë që të ketë tarifa të përshtatshme. Shqiptarët kanë një pasion të veçantë për komunikimin. Komunikimi është rrugë drejt të vërtetës, drejt informimit. Përqindja e celularëve në vend është 4.2 milion abonentë, më tepër sesa ne jemi, pasi ata kanë nga 2-3 të tillë, është mbi 20 përqind mbi mesataren e Europës. Faktikisht, kostoja totale e tyre është shumë e kushtueshme, ndaj duhet të bëjmë gjithçka për rregullimin e tyre, të përfshihet sa më shpejt në agjendën e AKEP-it, për të përcaktuar njëlloj si për impulset, rregullat e tarifimit të sms-ve.
Përsa i përket Facebook-ut, ju e keni marrë vesh, nuk kam ç’të them, por, të dashur zotërinj ministra, të dashur qytetare e qytetarë, duket se kësaj radhe Facebook do të përcaktojë rezultatin e zgjedhjeve. Mosha dixhitale është bërë dimensioni më i ri dhe ndofta ndër më madhorët në këtë proces zgjedhor, në këtë fushatë elektorale. Ndaj ne do të vazhdojmë të ecim me shpejtësi drejt kësaj moshe.”
04/05/2011
als_Latn als_Latn als_Latn als_Latn als_Latn als_Latn als_Latn unk